Alstahaug tingrett

Alstahaug tingrett var en førsteinstansdomstol i Hålogaland lagdømme. Den 26. april 2021 ble Alstahaug tingrett en del av den nye Helgeland tingrett.  

 Historikk 
Alstahaug sorenskriveri (tingrett fra 2002) ble opprettet i 1919, etter at Søndre Helgeland sorenskriveri ble delt.

Domstolen hadde kontorsted i Sandnessjøen i Nordland, og rettskretsen omfattet kommunene Alstahaug, Dønna, Grane, Hattfjelldal, Herøy, Leirfjord og Vefsn. Domstolen ble ledet av en sorenskriver, felles med Brønnøy tingrett og Rana tingrett. I tillegg hadde Alstahaug tingrett én tingrettsdommer, to dommerfullmektiger og åtte funksjonærer.

Domstolen var gitt domsmyndighet på innretninger og anlegg for undersøkelse etter eller utnyttelse, lagring eller transport av undersjøiske naturforekomster på den norske del av kontinentalsokkelen og i norsk økonomisk sone i området mellom 65. breddegrad 30 min. og 68. breddegrad 30 min.Forskrift om utøvelse av myndighet i havområdene

I desember 2020 vedtok Stortinget en domstolsreform som blant annet innebar sammenslåing av en rekke tingretter. Antall tingretter i Norge ble redusert fra 60 til 23.Forskrift om inndelingen av rettskretser og lagdømmer. Lovdata. Besøkt 29. januar 2021. Datoen var først satt til 1. mai 2021, og ble senere endret 12. april 2021 for Trøndelag tingrett og Søndre Østfold tingrett, mens de øvrige nye tingrettene ble etablert 26. april 2021.

Sorenskrivere
 1919–1927 Hermann N. Olsen
 1927–1945 Bernt S. Tungodden
 1945–1947 konstituerte sorenskrivere
 1947–1952 Petter A. K. Wildhagen
 1952–1954 konstituerte sorenskrivere
 1954–1966 Magne K. Steinholt
 1966–1970 Mauritz-Arne Talseth
 1970–1977 Arnulf E. Leiros
 1977–1981 Trygve Solberg
 1981–1987 Rolf Nielsen
 1987–2005 Svein Staurem
 2005–2008 Bjørn Runar Haaland (kst. 2005-2007)«Offisielt fra statsråd», 18. november 2005, regjeringen.no.«Offisielt fra statsråd», 29. juni 2007, regjeringen.no.
 2009–2010 Arve Martin Bjørnvik«Offisielt fra statsråd», 13. februar 2009 , regjeringen.no.
 2010–2012 Geir Indal (kst.)«Offisielt fra statsråd», 25. juni 2010, regjeringen.no.
 2012–?  Ivar Kåre Iversen«Offisielt fra statsråd», 22. juni 2012, regjeringen.no.

Litteratur
 Kjell Jacobsen: For lov og rett på Helgeland, 1991.

Referanser

Eksterne lenker
 Alstahaug tingrett

Kategori:Tidligere myndigheter i Nordland
Kategori:Helgeland
Kategori:Alstahaugs historie
Kategori:Dønnas historie
Kategori:Granes historie
Kategori:Hattfjelldals historie
Kategori:Leirfjords historie
Kategori:Vefsns historie
Kategori:Herøys historie (Nordland)
Kategori:Etableringer i 1919
Kategori:1919 i Norge
Kategori:Tidligere tingretter i Norge